William Balée

William Balée (alizaliwa mwaka 1954) ni profesa wa anthropolojia katika Chuo Kikuu cha Tulane kilichopo New Orleans, Louisiana, Marekani. Balée alizaliwa Fort Lauderdale, Florida na alisoma katika Chuo Kikuu cha Florida kilichopo Gainesville, ambapo alipata Shahada ya Kwanza katika Anthropolojia. Baadaye aliendelea na masomo katika Chuo Kikuu cha Columbia jijini New York, ambako alipata Shahada ya Uzamivu katika Anthropolojia mnamo mwaka 1984.

 Kazi 
Mwaka 1984, Balée aliteuliwa kuwa mtafiti mwandamizi katika Bustani ya Mimea ya New York, ambapo alikusanya mimea kwa ajili ya mradi wa ethnobotania uliodhaminiwa na Noble Grant. Baadaye, alijiunga katika taasisi ya Museu Goeldi huko Belém, Brazil kama mtafiti.

Utafiti wake wa msingi wa ethnografia ulifanyika na jamii ya Wenyeji wa Ka'apor walioko Maranhão, Brazil. Wakati akiwa Brazil, alifanya utafiti na makabila mengine ya wenyeji, ikiwa ni pamoja na: Tembé, Assurini wa Mto Xingu, Araweté wa Ipishuna (tawi la Mto Xingu) na Guajá

 Tuzo na Heshima 
 1993 –Alipewa tuzo ya heshima ya uhifadhi wa mazingira ya kifalme ya Uholanzi, iliyotolewa na Prince Bernhard.
 1996 – Alishinda Tuzo ya Kitabu Bora cha Mary W. Klinger kutoka Society for Economic Botany kwa kitabu chake Footprints of the Forest.
 2014 – Alipata tena tuzo hiyo kwa kitabu chake Cultural Forests of the Amazon.
 2016 – Alipokea Tuzo ya Rais kwa Umahiri katika Kufundisha kutoka Chuo Kikuu cha Tulane.
 2019 – Alichaguliwa kuwa Guggenheim Fellow.
 2023 – Alipokea Tuzo ya Mtaalamu Mashuhuri wa Ethnobiolojia (Distinguished Ethnobiologist Award) kutoka Society of Ethnobiology.

 Mchango wake muhimu 
Balée anajulikana zaidi kama mwanazuoni mashuhuri na mtaalamu mkuu wa ikolojia ya kihistoria (historical ecology). Amebuni dhana nne kuu zinazotofautisha ikolojia ya kihistoria na mbinu nyingine za utafiti wa jadi. Dhana hizo zinaeleza kwamba:
 Binadamu wameathiri karibu mazingira yote duniani.
 Binadamu hawana hulka ya asili ya kupunguza au kuongeza tofauti za kibiolojia na mandhari.
 Aina tofauti za jamii huathiri mazingira yao kwa njia tofauti.
 Mwingiliano kati ya binadamu na mazingira unaweza kueleweka kwa mtazamo wa kijumla.

Jamii:wanaanthropolojia wa Marekani